Diari Oficial de la Generalitat Valenciana


Sumari del DOGV 6496, del 06-04-2011 (2011/3178)

Notificació de la sentència dictada en el judici ordinari número 1911/2008.
---------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3178


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici ordinari número 1911/2008. [2011/3178]  
Procediment ordinari 001911/0818-AX   
De: Enrique Guillot Artes, Vicenta Carbonell Calatayud, Josefina García Taroncher, Alberto Martínez García, María José Martínez García, Sonia Martínez García, Sergio Martínez García, Ana Isabel Uroz Gómez, Salvador Gimeno Botet, Consuelo Agustín Viñas i María José Villalba Agustín.   
Procuradora: Carolina Teschendorff Cerezo.  
Contra: Vicente Bernardo Orts Guillen, Promytecco, SA, i Residencial Jamaica, SA.   
Procuradora: Beatriz Llorente Sánchez.   
En aquest procediment ordinari seguit a instàncies d'Enrique Guillot Artes, Vicenta Carbonell Calatayud, Josefina García Taroncher, Alberto Martínez García, María José Martínez García, Sonia Martínez García, Sergio Martínez García, Ana Isabel Uroz Gómez, Salvador Gimeno Botet, Consuelo Agustín Viñas i María José Villalba Agustín contra Vicente Bernardo Orts Guillen, Promytecco, SA, i Residencial Jamaica, SA, s'ha dictat la sentència que, literalment, és com segueix:  
«Dispositiva  
Estime la demanda formulada per la procuradora Carolina Teschendorff Cerezo, en nom i representació d'Enrique Guillot i la seua esposa, Vicente Carbonell Calatayud, Josefina García Taroncher i els seus fills, Alberto, M.ª José, Sonia i Sergio Martínez García, Ana Isabel Uroz Gómez i el seu espòs, Salvador Gimeno Bonet, Consuelo Agustín Viñas i la seua filla M.ª José Villalba Agustín, contra les mercantils Promytecco, SA, Residencial Jamaica, SA, i contra Vicente Bernardo Orts Guillen, sobre obligació de fer consistent en l'elevació a escriptura pública del contracte de compravenda de data 4 d'octubre de 1987, amb referència al local comercial integrat a l'immoble siti al terme municipal de la Pobla de Farnals, urbanització Jamaica, situada a l'avinguda del Mar, número 6, de la Platja de la Pobla de Farnals, ubicat a la planta baixa, dreta mirant al davant, des del carrer del Mar, amb una superfície de 83,96 metres quadrats, amb tres façanes pel fet de ser l' extrem de l'edifici i ser l'espai que hi ha entre dos pòrtics de la seua estructura, és a dir, una cruïlla. La seua identificació registral actual és aquesta: finca número 8772 de la Pobla de Farnals, al tom 1725, llibre 119, foli 199, inscrita al Registre de la Propietat de Puçol, o subsidiària declaració d'adquisició del domini per prescripció adquisitiva i realització de tots els tràmits fins a la inscripció registral, declare que el local comercial esmentat és propietat plena dels demandants, i condemne conjuntament i solidàriament els demandats a sotmetre's a aquesta declaració així com que procedisquen a l'atorgament de l'escriptura pública de compravenda corresponent en la qual es farà constar que el preu de la compravenda va ser de 18.030,30 euros i que la venda es va realitzar lliure de càrregues i gravàmens i sense inquilins, i si no ho fan es procedirà a dictar interlocutòria en virtut de l'article 708 de la Llei d'Enjudiciament Civil i se suplirà la declaració de voluntat de la part demandada necessària per a elevar a públic el contracte privat de compravenda esmentat.   
  
S'imposen les costes del procés a la part demandada.   
Contra aquesta sentència pot interposar-se un recurs d'apel·lació, que s'ha de preparar davant d'aquest Jutjat, dins del termini de cinc dies següents al que es notifique.   
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (article 457.2 LECn).   
Informació sobre el dipòsit per a recórrer:   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit haurà de constituir-lo ingressant la quantitat indicada en el banc Banesto, en el compte corresponent a aquest expedient (4552 0000 05 1911 08) i haurà d'indicar, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (ccc, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
I atés que el demandat esmentat, Promytecco, SA, i Residencial Jamaica, SA, es troba en parador desconegut, expedisc aquest edicte a fi que valga de notificació de forma deguda.  
  
València, 3 de març de 2011.- La secretària judicial: Dolores Valle Contreras.